Briewe en terugvoer
Skoolprofiel Visie Historiese oorsig Skilderye
Skoollied Skoolwapen Embleem Skooldrag Skoolfooie Opedag Skoolbestuur Vorms, beleide en pryslyste Prospektus
Kaart Kontakbesonderhede Betalings navrae Klerebank navrae
Sport en sportbeleid
Sunelle Bredenkamp Maandag, 02 Maart 2015 06:26
Geagte Me van Heerden,
Hierdie e-pos moes nou al 'n tyd terug gestuur gewees het, so verskoon die tydverloop.
Ek is 'n oud-Bloemhoffer, en ek was nog altyd trots om op te staan en te se ek is 'n Bloemhoffer, terwyl ek daar skoolgegaan het en vir die 5 (amper 6jaar) wat ek 'n oud-Bloemhoffer is.
Ek het egter eers onlangs besef wat dit werklik beteken.
'n Tyd terug het ek my kerel se sussie by die koshuis afgelaai na 'n tuisnaweek. Behalwe vir hoe absoluut pragtig die koshuis nou lyk, (Ja, ek moes in my nostalgie eers deurgeloop het) het die dames 'n groot indruk op my gemaak. Elke Bloemhoffer verby wie ek gestap het, het opsy gestaan, deure oopgemaak en my gegroet. Daar was selfs dames wat aangebied het om die naweek se pakasie te help dra. Die dames het almal netjies gelyk en jy kon die trots sien waarmee hulle, hulleself handhaaf.
'n Vriendin van my het saam gery, en ek moes haar net eers die skool en haar pragtige omgewing wys. Daar het so baie positiewe veranderinge plaasgevind sedert ek daar was, maar die skool se "essence" is steeds dit wat ek ken en assosieer met Bloemhof.
Welgedaan Bloemhof, julle maak my trots. Soos ek bo gese het, ek was nog altyd 'n trote Bloemhoffer, maar die middag, wou ek aan almal uitbasuin dat ek het ook hier skoolgegaan en dat diè, ook my plek is.
Ek het nog altyd gese my dogters gaan Bloemhof toe gestuur word, maar my toekomstige seun gaan nou net mooi staan, daar is 'n moontlikheid dat hy ook gestuur word!
Semper Fidelis, altyd getrou,
Kenny Raats Woensdag, 28 Januarie 2015 07:01
Ek wil graag van die geleentheid gebruik om vir jou as skoolhoof te bedank vir die ongelooflike voorreg wat ons dogter , Jonyke, gehad het met haar persoonlike reis die afgelope 5 jaar te Bloemhof.
Dit was 'n wonderlike reis met baie hoogtepunte, suksesse en vele mooi dinge. Mooi herinneringe is gebou en belangrike waardes is verder uitgebou. 'n Dogter het in 'n jong dame ontwikkel.
In ons gesin sal ons nog vele dae praat oor die Bloemhofdae. Ek het altyd gespog met jul deeglike beplanning en meer jul uitvoering daarvan, selfs by PRG-manne – atletiekbyeenkomste/ meriete-aande wat op tyd eindig ens!
Noudat sy uit die skool is, besef 'n mens die goed gebeur nie net vanself nie. Vir jou as skoolhoof en elke opvoeder wat oor haar pad gekom het en in haar ontwikkeling 'n bydrae gemaak het, wil ek net DANKIE sȇ.
Bloemhof is voorwaar 'n topskool!
Jurgens en Tersa Pieterse Woensdag, 07 Januarie 2015 09:56
Geluk met die Matriekuitslag vir 2014
Ons is werklik diep beindruk met die kwaliteit van onderrig by Bloemhof. Die aantal mattriekonderskeidings vir die 2014-klas is bewys in sigself van hoe Bloemhof kinders inspireer. Ons groet nou Bloemhof om aan te beweeg na 'n volgende fase van ouerskap maar sal Bloemhof altyd dankbaar bly vir die belegging wat gemaak is in die lewe van ons dogter. Ons wens julle sterkte toe en hoop dat julle altyd 'n baken van hoop sal bly vir wat bereik kan word met die jeug van Suid-Afrika.
Dankie vir julle uitstekende en volgehoue werk!
Joretha Wessels Vrydag, 21 November 2014 06:58
Hiermee kan ek nie sê:
Goeiste Julle! Wat 'n fantastiese voorreg! Ek pik sommer 'n traan van dankbaarheid vir die wonderlike geleenthede wat ons prinses kry deur 'n trotse leerling van Bloemhof te wees!
Ek kan skaars glo dat die eerste jaar van hoërskool reeds einde toe strek, ons blom floreer in julle tuin, baie baie dankie vir julle insette, liefde en omgee vir haar.
Die jaar het afgeskop met 'n reuse aanp***ng en bittere hartseer om ons huis te verlaat, nuwe maats, koshuis, sonder haar ondersteuningsnet…. Soos die weke verby gevlieg het, het ons die metamorfose saam met haar beleef. Ons kind vlieg en sy is soooo gelukkig! Dis te danke aan elkeen van die onderwysers se dag tot dag omgee, uitstekende onderrig en al die dierbare maats wat sy gemaak het, al die ervaringe saam met julle en die groot trots as Bloemhoffer wat deelgeword het van haar binneste. Elke dag het verskeie rosie-oomblikke 
Al die opofferings wat ons as gesin maak om haar daar te kan laat skoolgaan, is vir ons elke oomblik die moeite werd.
Mag julle die rus wat nader kom baie geniet. Baie sterkte met die laaste hupstoot!
Ons as gesin wens julle net die liefdevolste Feesseisoen toe. Mag julle elke dag ons Vader se genade, liefde en beskerming ervaar.